**Møte: Utviklingen av Freeski i Norge**

Referat 5.april 2019, Geilo.

Agenda:

|  |  |  |
| --- | --- | --- |
| Hva? | Hvem? | Tid |
| Innledning og ønske velkommen* Grunnen for møtet
* Målet med møtet
 | Freeski komiteen | 5min |
| 1.Kort presentasjon av utviklingstrapp:* Oppbygning
* Strategi
* Videre arbeid
 | Christoffer Schach | 5min |
| 2.Nye regler for verdenscupen 19/20-sesongen* Senke antall startende
* Kvotesystemet
* Påvirker konkurranser på lavere nivå
 | Christoffer Schach | 10min |
| 3.Nasjonale arrangementer* Kalender for 19/20-sesongen

(Ønske om å få på plass kalenderen ved et tidligere tidspunkt)* Arrangørveileder

(Oppdatere, medisinskplan, dokumentregister) * Oppsett og gjennomføring

(format, renndager og krav)* FIS-lisens

(Skal utøvere i NC/NM måtte ha FIS-lisens for å delta?)* Finansiering

(Arbeidsgruppe)* Startkontingent

(Utgangspunkt i FIS eller NSF?) | Christoffer Schach/Marte Gleditsch, med utgangspunkt i åpen diskusjon | 40min |
| 4.Lokale og regionale arrangementer* Arrangørveileder

(Oppsett, gjennomføring og aldersgrupper)* Skape en rød tråd for utøverne
 | Christoffer Schach/Marte Gleditsch, med utgangspunkt i åpen diskusjon | 20min |
| 5.Utdanning* Status trenerutdanning
* Klubbundersøkelse
* TD/dommer
* Kurskalender
* Utdanning gjennom skole
 | Eivind Gjæraker, med utgangspunkt i åpen diskusjon | 30min |
| 6.Buskerud-modellen* Hvordan jobber man i Buskerud?
* Hvordan og hvorfor samarbeide i kretsen?
 | Buskerud skikrets | 10min |

**Velkommen fra Jon Oppsal, leder Geilo IL Freeski, og Kristin Sæterøy leder i Freestylekomiteen i Norges Skiforbund.**

1. **Utviklingstrapp**

Det har blitt opprettet en utviklingstrapp på initiativ fra Skinorge, FK, OLT og NSF Freeski. Utviklingstrappen baseres på Skiforbundets utviklingsmodell (SUM). Vi ønsker å forankre det både i OLT og NSF sentralt. 4 kapittel har allerede blitt introdusert for OLT, samtidig jobbes det med neste kapittel om juniortrening. Målet vårt er å presentere 1.utkast på vårmøte i juni.

1. **Verdenscupen 19/20**

Til neste år settes det et tak på 50 herrer og 30 kvinner i WC. Utøverne selv må opparbeide seg FIS-poeng. Ideen bak er å sørge for at alle nasjoner kan delta, samtidig som de store nasjonene skal ha mulighet til å få med alle deres beste utøvere. De nye reglene for kvoteringen vil bli presentert mer i detalj på vårmøte. De nye reglene kommer på bakgrunn av at det er umulig å selge slopestyle som TV-arrangement og fungerer ikke å kjøre så store startfelt. Parallelt jobber man med å danne en rangeringsliste for alle konkurranser f.eks. xgames.

Innspill fra salen: samarbeid med Sverige for å øke verdi på norske arrangementer? Utvikle en skandinavisk tour?

1. **Nasjonale arrangementer**
	1. **Kalender 19/20**

Oversikt over aktuelle helger for NC. Felles NM for alle grener på Lillehammer 23. – 29. mars. Foreløpig internasjonal kalender er tilgjengelig på FIS sine nettsider.

* Geilo 14.-15. mars Slopestyle
* Kongsberg 7.mars Bigair

Forslag om å kjøre konkurranser både lørdag og søndag og dermed komprimere sesonglengden. Flere positive kommentarer fra salen.

Innspill: vi ønsker å unngå å ta fri barna fra skolen fredag, og heller flytte arrangementene til lørdag og søndag.

NC kan også fungere som rekrutteringsarena. Et forslag er å legge til en konkurransedag for barna evt. kjøre det samme dag.

Ved å fastsette terminlisten tidlig, vil dette legge opp til mer langtidsplanlegging med tanke på finansiering.

* 1. **Arrangørveileder**

Arrangørveilederen skal oppdateres. Tilbakemeldinger fra sal:

* Evaluering fra arrangører og deltakere. Et forslag er å sende ut en survey i etterkant av hvert renn.
* Sjekkliste/evaluering fra TD til arrangørklubb

Det jobbes med å gjøre dokumentregistreringene tilgjengelig for flere. Innhold her vil blant annet være mappe til start- og resultatservice

Innspill fra sal: Det er bedre å få gode hopp/downrail isteden for å bruke mange midler på kule/kreative elementer. Likevel er det viktig å støtte opp under kreativiteten, fordi noen ganger er dette veien å gå. Vi som gren må ta en tydeligere rolle over skianleggene. Det er i parkene de unge er. De store skianleggene må innse nødvendigheten av en park, som vi også kan bruke til konkurranse.

* 1. **Oppsett og gjennomføring**

Skal man kjøre 3 runs der beste teller eller 2 run kvalik og 2 run finale? Fastsatte maler på NC-standard? Dette vil bli diskutert og bestemt på vårmøtet.

Klasser: Dele junior/senior? I FIS er alle samlet der dommerne vurderer alle under ett. Som dommer er det lettere hvis man samler junior- og seniorklassene. Innspill om å lage en «åpen klasse».

Et av argumentene ved å splitte junior og senior, er at man kan miste flere deltakere som «aldri» kommer i en finale. Med tanke på rekruttering fungerer splittede klasser bedre. Er det rettferdig at 13-åringer og 17-åringer konkurrerer i samme klasse? Et viktig prinsipp er å bedømme jevnbyrdige barn. Er NC rett arena for at alle skal få delta? Kan det heller komme et nytt nivå under? I hopp har rekrutteringscup fungert veldig bra. Se på nivå istedenfor aldersinndeling.

* 1. **FIS-lisens**

I dag kreves det ikke FIS-lisens for å delta i NC/NM. Skal det pålegges alle utøvere som ønsker å kjøre NC/NM å ha FIS-lisens? En av utfordringene kommer til de løperne som bare deltar på ett renn, skal vi kreve at disse kjøper FIS-lisens? Viktig at alle tar med seg diskusjonen til klubb, også tas diskusjonen opp igjen på vårmøte.

* Støtter å pålegge FIS-lisens ettersom NC er en FIS-konkurranse, og utøvere som sjeldent konkurrer kan heller delta på lokale konkurranser.
* Hvis vi ønsker ar utøverne skal hevde seg i internasjonale konkurranser, må vi legge de samme kravene til NC, derav FIS-lisens.
* Det negative er at dette kan bli en av årsakene til at folk ikke konkurrerer i NC.
* Foreldre kan føle at kostnadene «baller på seg».
* Opprette en ny klasse for de som ikke ønsker å kjøre FIS-konk?

Livescore ønskes i hvert renn, men poengterer at denne er uoffisiell.

* 1. **Finansiering**

Finansiering av NC, tilskuddet er lavt og for å øke denne er et forslag å opprette en arbeidsgruppe på 2-4 personer som jobber med sponsormarkedet og tett på Skiforbundet. Bærum Skiklub er positive til forslaget. Enkelt format/skript som letter arbeidet med å arrangere arrangementer? Jon sitter gjerne i denne arbeidsgruppa, men det må utarbeides et mandat. Oppfordrer NC-arrangørene å samarbeide.

* 1. **Startkontigent**

Den nasjonale satsen er 150kr og den internasjonale satsen er 310kr. Skal vi sette en øvre grense, hvis vi velger å ta utgangspunkt i internasjonale renn? Deltakeravgiften til kretsen økes fra 20 kroner til 25 kroner. I NM kommer det også et tillegg på 50 kr i startkontigenten. Det er stor forskjell fra sted til sted om klubb eller utøver betaler og om det evt kommer heisavgift i tillegg. Et innspill går på at økte startkontigenter vil bidra til bedre premiering.

* Det er viktigere at det gjøres likt enn selve summen. Et eventuelt overskudd kan også legges i en pott som bidrar med å utvikle Freeski-Norge til det bedre. Hvis vi skal heve startkontigent, må kvaliteten på arrangementet må økes.
* Bedre premier går igjen som begrunnelse på å øke startkontigenten.
* Heiskort kan også pakkes inn i startkontigenten.
* Sammenlignet med f.eks. alpint er inntektsbildet lavere i freeski, ettersom det har færre deltakere.

Det sendes ut et forslag på økning av startkontigent til 225 kroner til krets som sender videre til klubb. Kommentarer/andre innspill til startkontigent bes sendes til marte.gleditsch@skiforbundet.no inn innen 22. april.

1. **Lokale og regionale arrangementer**

Lage en arrangørveileder for lokale og regionale arrangementer, en mindre kopi av NC-veilederen. Sette ned en arbeidsgruppe på 2-4 personer, som kan jobbe med dette. Jon (Geilo) og Espen (Kongsberg) meldte seg frivillige til å være en den av denne arbeidsgruppen. Ønskes også noen fra Trøndelag og Vestlandet med i denne gruppen.

1. **Utdanning**
	1. **Trenerkompetanse**

Vi har utviklet kortreiste kurs til krets og klubb. Det arrangeres trenerutviklersamling på Numedal Idrettsskole 24-26.mai. Trener 3 Pilot i samarbeid med Høgskolen INN med 4 deltagere. Nytt trener 2 kurs i samarbeid med INN 6 deltagere. Er det behov for kurs, ta kontakt med kretsen.

* 1. **Dommer/TD-kurs**

FIS C-dommerkurs høsten 2019 i Oslo. FIS TD kurs høsten 2019 i Oslo. Krets dommere og TD, dette er også kretsen sitt ansvar. Kretsen kan kontakte Ole-Kristian Støm for dommerkurs. Mangel på dommere, oppfordre utøvere/ivrige personer fra klubb.

* 1. **Jentesatsing**

Ta kontakt med krets.

1. **Buskerudmodellen**

Espen Andreassen, leder grenkomite Buskerud skikrets. Buskerudmodellen oppsto i forbindelse med høstmøte 2018. Buskerud har en etablert grenkomite i kretsen med et budsjett. Prosjektet fører til god kommunikasjon mellom klubbene. Ønsket er å få hevet småklubbene opp til et høyere nivå. Avtale terminlister for Buskerud Freeski Cup og andre aktiviteter. Oppfordrer andre kretser til å kommunisere godt med Norges Skiforbund. Det har blitt etablert tiltak som stimulerer til aktivitet; jentesamlinger, samlinger og kurs. Til neste år har vi som mål å etablere et satsningslag innad i kretsen. På samme tidspunkt ønsker vi å beholde gamle konkurranseutøvere aktive i sporten, ved å rekruttere inn løpere til å være med som dommere eller trenere.

Hvordan og hvorfor samarbeide i kretsen?

* Oppfordre klubber til å ha representant i grenkomite. Mer levende styre med kontakter fra flere klubber
* Supportere klubber til å arrangere lavterskelrenn
* Håndtere terminliste og aktiviteter på tvers av klubber
* Melde behov for utdanning/kurs til NSF på tvers av klubber
* Dele synergier og erfaringer mellom klubbene
* Knytte nettverk i miljøet, også på tvers av grener.
* En grenkomite kan fordele økonomiske fordeler til klubbene

Det er lovpålagt for skigrener med aktivitet i skikretsen å ha en grenkomite.

Opprettet en egen nettside under forbundsparaplyen der nyheter kan deles.

Buskerud Freeski Cup har blitt et populært arrangement med mange aktive barn og unge.

1. **Annet**
	1. **Våremøte 2019, 15.-16. juni**

Vårmøte arrangeres i år over to dager hvor det er viktig å få med Skinorge. Søndagen settes av til en videreføring av dagens møte.